**NOTĂ INFORMATIVĂ**

**la proiectul ordinului ministrului finanțelor cu privire la modificarea Ordinului ministrului finanțelor nr.135/2017** **cu privire la aprobarea formularelor dărilor de seamă ce vizează impozitul unic datorat de rezidenții parcurilor pentru tehnologia informației**

|  |
| --- |
| **1.** **Denumirea autorului şi, după caz, a participanţilor la elaborarea proiectului** |
| Ministerul Finanțelor |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul ordinului nominalizat a fost elaborat în scopul ajustării noțiunilor utilizate în textul Ordinului ministrului finanțelor nr.135/2017 cu privire la aprobarea formularelor dărilor de seamă ce vizează impozitul unic datorat de rezidenții parcurilor pentru tehnologia informației, la cele expuse în Codul fiscal, precum și în vederea corelării modificărilor operate prin Legea nr.204/2021 pentru modificarea unor acte normative, în partea ce ține de regimul fiscal al rezidenților parcurilor pentru tehnologia informației.  În acest context, prin Legea nr.204/2021 au fost operate unele modificări ce au menirea de a concretiza prevederile normelor aferente obiectului impunerii cu impozitul unic, precum și a modului de stabilire a formulei de calcul a activității principale a rezidenților parcurilor pentru tehnologii informaționale în scopul aplicării regimului fiscal special de impozitare.  Astfel, se propune substituirea în textul Ordinului ministrului finanțelor nr.135/2017:  - a textului "sau de la începutul activității în parcul pentru tehnologia informației" cu textul ", dacă statutul de rezident al parcului a fost dobândit în anii calendaristici precedenți, sau de la aplicarea regimului special de impozitare, dacă statutul de rezident al parcului a fost dobândit în anul calendaristic curent";  - a cuvintelor "au lucrat cel puţin o zi" cu textul "au lucrat ori s-au aflat în orice tip de concediu plătit sau altă situaţie în care, în regim standard de impozitare, ar fi realizat venit asigurat cel puţin o zi";  - a textului "vânzarea produselor (mărfurilor), prestarea serviciilor, executarea lucrărilor" cu cuvântul "vânzări";  - a textului „salariul și alte plăți”, precum și textul „salariu, plăți de stimulare și compensare” cu sintagma „plăți salariale”;  - a textului „venitului din salariu îndreptat spre achitare în perioada fiscală, care include salariul de bază, salariul suplimentar, precum şi plăţile de stimulare şi compensare, inclusiv facilităţile acordate de către angajator” cu textul „plăților efectuate angajaţilor sau în folosul acestora de către rezidenţii parcurilor pentru tehnologia informaţiei în baza legislaţiei muncii şi actelor normative ce conţin norme ale dreptului muncii.”;  - a textului „salariu îndreptat spre achitare în perioada fiscală, care include salariul de bază, salariul suplimentar, precum şi plăţile de stimulare şi compensare, inclusiv facilităţile acordate de către angajator” cu textul „plățile efectuate angajatului sau în folosul acestuia, în perioada fiscală, în baza legislaţiei muncii şi actelor normative ce conţin norme ale dreptului muncii”. |
| **3.** **Principalele prevederi ale proiectului şi evidenţierea elementelor noi** |
| Modificările și completările propuse rezultă din necesitatea corelării prevederilor actelor normative elaborate de către Ministerul Finanțelor cu prevederile Codului fiscal. |
| **4. Fundamentarea economico-financiară** |
| Prezentul proiect al ordinului ministrului finanțelor nu necesită cheltuieli de la bugetul public. |
| **5. Modul de încorporare a actului în cadrul normativ în vigoare** |
|  |
| **6.** **Avizarea şi consultarea publică a proiectului** |
| În conformitate cu art. 15 din Legea nr. 239 – XVI din 13 noiembrie 2008 privind transparența în procesul decizional, la data de 08 aprilie 2022, pe pagina web a Ministerului Finanțelor a fost plasat proiectul ordinului ministrului finanțelor cu privire la modificarea Ordinului ministrului finanțelor nr.135/2017 *(http://mf.gov.md/ro/transparen%C8%9Ba-decizional%C4%83/procesul-decizional)*. |